תום אבני (נולד ב-20 באפריל 1987 באילת) הוא שחקן טלוויזיה, תיאטרון וקולנוע, מנחה טלוויזיה, במאי, מתרגם ומדבב ישראלי. התחיל את קריירת המשחק שלו עוד כילד, כשהופיע בפרויקטים של חנוך רוזן: המחזמר "ספר הג'ונגל" לצד טוביה צפיר וסרט הילדים "סופר בוי".
והתגלה לראשונה כילד בפסטיגל שגם גילה חנוך רוזן
ביוגרפיה.
נולד באילת לניר אבני, יליד הארץ ממוצא ליטאי ופולני, ולעפרה לבית בר ציון, ילידת הארץ ממוצא אלג'יראי.
הופעתו הראשונה של אבני על המסכים הייתה ב-1990 בגיל שלוש בתוכנית "מסיבת גן". בשנת 1996 זכה לחשיפה משמעותית ראשונה, כשהוא בן תשע בלבד, כשגילם את התפקיד הראשי, מוגלי, במחזמר "ספר הג'ונגל" לצד טוביה צפיר וחנוך רוזן. ב-1997 הוא כיכב והנחה את מופע הפסטיגל, ואף הגיע למקום השני בתחרות עם השיר "לונה פארק" אותו ביצע ביחד עם נליה צמחמן. בשנת 1998 זכה אבני לגלם את התפקיד הראשי בסרט הקולנוע "סופר בוי". בשנים הבאות, השתתף אבני במחזות הזמר "המלך סיאם" (2000), "קטנטנות" (2002), "תום סוייר והאקלברי פין" (2003) ו"אלאדין" (2004).
בשנת 2002 הצטרף לצוות מנחי ערוץ הילדים, בגיל 15 בלבד.
בשנת 2003 השתתף בחמישה פרקים בסדרה הארגנטינאית "פינת אור". בשנת 2004 השתתף אבני במופע עם כוכבי הסדרה "פינת אור" בארץ ובאותה שנה דיבב גם את הסרט "פיטר פן".
במהלך השנים 2008-2005 עשה אבני את שירותו בצה"ל בלהקה צבאית של חיל החינוך. בשנת 2005 השתתף במופע "שיר נולד", והחל לככב בסדרת הילדים של ערוץ הילדים "השמיניה" שם גילם את דמותו של דניאל האריס. בהמשך השנה דיבב בסרט "לרדת מהפסים". בשנת 2007 עלתה בערוץ הילדים ובהוט 3 תוכנית מוקומנטרית שעוקבת אחר חייו בשם "24/7 - תום אבני", שזכתה לשבחים רבים. באותה שנה אף השתתף בפסטיגל. אבני השתתף בטלנובלות "האלופה" ו"בובות", שתיהן בערוץ "הוט 3", בשנים 2008 - 2007. ב-2008 הצטרף לצוות השחקנים של העונה השנייה בסדרה "האי", בתפקיד ריק ברודי. ב-24 ביוני 2009 עזב את ערוץ הילדים.
בשנת 2010 שיחק לצד ליאור אשכנזי וגל זייד בסרטה של סיגל אבין "לא תדעו עוד צער", אשר נעשה כחלק מ-48 שעות.
בשנת 2011 שיחק בסדרת הדרמה של yes, "אורים ותומים" בתפקיד ביני מלצר, נער הפוסטר של ישיבת הר צור. באותה שנה השתתף בפאנל המומחים בתוכנית "האיש הכי מטומטם בעולם".
החל מאוגוסט 2011 הופיע אבני בתפקיד אדם רוזן, אחיהם של שי ואיתמר, בכל שבע העונות של הסדרה הקומית "סברי מרנן", המשודרת במסגרת שידורי קשת.
בשנת 2016 שיחק בסרטו של אבי נשר "החטאים" בתפקיד ג'רמי קוטלר, בעלה של ננה מילר אותה מגלמת נלי תגר.
בשנת 2018 גילם את דמותו של יניר נחושתן בסדרת הדרמה "שלטון הצללים" ששודרה ב-HOT, בנוסף שיחק גם בסדרה "יש לה את זה". באותה שנה ביים את פרק הפרידה של הסדרה ״שכונה״
בשנת 2019 גילם את אדוניה בנו של דוד בהצגה "הבא אחריו", מותחן פוליטי מאת שחר פנקס ובבימויה של שיר גולדברג.
בשנת 2020 שיחק בסדרה "שעת נעילה" ששודרה בכאן 11 את סרן תמיר, קצין במחנה נפח.
בשנה זו גם השתתף בפסטיגל בפעם השלישית, אחרי שלוש-עשרה שנים, בתור הפתעת הפסטיגל.
בשנת 2021 שיחק בסרטו של אבי נשר "תמונת הניצחון", בתפקיד ירח בלייברג.
בשנת 2022 ביים את תעודות הזהות ב״האח הגדול״.
חיים אישיים.
אבני נשוי לזמרת והשחקנית לירז צ'רכי והשניים הורים לשתי בנות.
כשל הרכבה
כשל הרכבה הוא כשל לוגי של ערפול מקבוצת כשלי הפצה, המתרחש כאשר מסיקים שמשהו נכון ביחס ל"כלל" מתוך העובדה שהוא נכון ל"חלק" מהקבוצה. לדוגמה, אם נאמר: "גלגלי המכונית מסתובבים במהירות, לכן המכונית כולה תסתובב במהירות", המשפט לא יהיה נכון, משום שהמכונית בנויה מחלקים שונים, ורבים מהם כלל אינם בנויים להסתובב. כשל זה מצוות לעיתים קרובות לכשל הכללה חפוזה שבו מגיעים למסקנה על בסיס דוגמה לא מספקת.
דוגמאות:
אגם רודברג
אגם רוּדברג-קרוּבִּינר (נולדה ב-8 בפברואר 1986) היא שחקנית, מדבבת ודוגמנית ישראלית. זוכת פרס מסך הזהב (2004) ופרס האקדמיה הישראלית לטלוויזיה (2020).
ביוגרפיה.
אגם רודברג נולדה במושב רמת צבי, לדוד רודברג צבר ממוצא רומני ולטבי ולפנינה (לבית עמיר) שעלתה ממרוקו. לה שלושה אחים, הדוגמן פלג רודברג, מעיין רודברג, והשחקנית אדוה רודברג. את לימודיה התיכוניים עשתה בכפר הנוער ויצו ניר העמק, הסמוך לעפולה. ב-1996 אביה נפטר, כשהייתה בת עשר.
בשנת 2005 התגייסה לצבא, ושירתה בתיאטרון צה"ל.
למדה בבית הספר למשחק של יורם לוינשטיין.
קריירה מקצועית.
דוגמנות.
ההופעה הראשונה שהקנתה לה פרסום הייתה בפרסומת טלוויזיוניות למשקה "צ'רי" קוקה-קולה ב-2001, בגיל 15, כשבאותה עת הייתה מיוצגת על ידי סוכן הדוגמניות רוברטו בן-שושן.
בשנים 2004–2006 היא דיגמנה עבור מותג הספורט וההנעלה האמריקאי "סקצ'רס" בישראל.
רודברג דיגמנה בעברה לחברות שונות, כמו לרשת האופנה הישראלית "פוקס", והובילה מספר קמפיינים.
טלוויזיה וקולנוע.
בשנת 2002 שיחקה בתפקיד ראשי בסרט הטלוויזיה של הוט "אבא שחור לבן", בתור מיכל.
בין השנים 2003–2005 גילמה את שירלי ברזילי במשך שלוש עונות בסדרת הדרמה היומית "אהבה מעבר לפינה" ששודרה בערוץ 2 אצל כל הזכיינים באותה עת (רשת קשת וטלעד), ובשנת 2004 היא זכתה בפרס מסך הזהב בקטגוריית השחקנית הטובה ביותר בסדרה יומית, על השתתפותה בסדרה.
ב-2005 הוציאה את ה-DVD הראשון שלה לילדים, "אגם הבירבורים", שבו היא מלמדת את השפה העברית (עם: גיל וסרמן, מיטל סיידוף, רוני אבני ושירלי זר).
בשנים 2006–2007, שיחקה בעונה הרביעית של סדרת הדרמה היומית של yes "השיר שלנו", בה גילמה את שי ברקת. בנוסף השתתפה בתפקיד ראשי בסדרת הדרמה הסלולרית "הנסיכה". ביולי 2006, דיבבה לעברית בסרט האנימציה "". השתתפה בעונה השלישית של סדרת הדרמה היומית "האלופה" של HOT, שעלתה בספטמבר 2009.
בשנת 2010 גילמה את כרמל, האקסית המיתולוגית של ליאו, בסדרת הדרמה לנוער "חצויה". ב-2011 גילמה את אגם, חברתו של הסוכן המנצל אותה, בסדרה "חצויה - הדבר האמיתי". ב-2013 גילמה את זוהר פיין בסדרה "פצועים בראש" ואת אנה במחזמר "כלה על הנייר" במסגרת "חג המחזמר בת-ים".
בשנים 2014–2017 שיחקה בתפקיד המרכזי בתור דנה ריסקין בסדרה הדרמה היומית של הוט "מתים לרגע".
בינואר 2016 שבה לשחק בעונה השנייה של "פצועים בראש". באותה שנה החלה לדגמן לחברת האופנה הישראלית "עדיקה".
בשנת 2016 שיחקה בסרט הקולנוע "אנטנה" בבימויו של אריק רוטשטיין.
בשנת 2020 גילמה את ענת אלימלך בסרט הטלוויזיה "". כן, שיחקה בתפקיד המרכזי בסדרה הדרמה הקומית "חזרות" בכאן 11, ועל תפקיד זה זכתה בפרס ״שחקנית המשנה הטובה ביותר בסדרה קומית״ מטעם האקדמיה הישראלית לקולנוע וטלוויזיה.
בשנת 2021 שודרה בקשת 12 הסדרה "היורשת", בה שיחקה.
תיאטרון ובמה.
ב-2004 השתתפה ב"לא יאומן כי פסטיגל". כמו כן ב-2003, השתתפה רודברג במחזמר "תום סוייר והאקלברי פין", בתפקיד בקי תאצ'ר. ב-2005 הנחתה רודברג את המופע ״שיר נולד״ לצידם של תום אבני, וצביקה הדר.
בשנת 2009 הופיעה שוב בפסטיגל "קונג פו פסטיגל" לצד עדי הימלבלוי ושרה את "מטרה מספר אחת", אשר הגיע למקום הראשון בתחרות, ובכך זכתה רודברג בפסטיגל לראשונה.
רודברג היא שחקנית בתיאטרון בית ליסין. ב-2014 השתתפה בהצגה "שבטים", בה היא גילמה נערה להורים חירשים המתחרשת בעצמה. ב-2015 שיחקה את ביאנקה במחזה "אילוף הסוררת" מאת שייקספיר.
בשנים 2016–2017 שיחקה במחזה לפי הספר "הוא הלך בשדות" עם גל אמיתי, בבימויו של כפיר אזולאי.
ב-2017 שיחקה במחזה "מלך הכלבים" בבימויו של עירד רובינשטיין.
ב-2018 שיחקה במחזה "לילה אחד, מרקוביץ'" בבימויו של עירד רובינשטיין.
בנובמבר 2022 עתידה לככב בהצגה "סיפור אהבה" בתיאטרון בית ליסין
פרסים.
רודברג הייתה מועמדת בטקס פרס התיאטרון הישראלי בקטגוריית "השחקנית המבטיחה" על ההצגות "שבטים" ו"אילוף הסוררת", ועל "הוא הלך בשדות" בקטגוריית השחקנית הראשית הטובה ביותר לצד תיקי דיין ואפרת בן צור.
חיים אישיים.
במרץ 2016 התארסה לשחקן גל אמיתי, לאחר ארבע וחצי שנות זוגיות, אך ב-14 בדצמבר 2016 נפרדו.
ב-2019 נישאה לאיש העסקים דור קרובינר, והם הורים לשתי בנות.
מצודת אנטוניה
מצודת אנטוניה היא מצודה מתקופת הבית השני שהקים הורדוס בירושלים.
במקורות ההיסטוריים.
בשנת 35 לפנה"ס בנה הורדוס את המצודה, על בסיס מצודה קיימת בשם "מצודת בריס" או "מצודת הבירה" שהייתה קיימת כנראה כבר מתקופת שיבת ציון. המצודה נבנתה בקצהו הצפון מערבי של הר הבית. למצודה היו קירות חיצוניים גבוהים, והיא דמתה כולה למגדל שבארבע קצותיו ארבעה מגדלים. אולמות תת-קרקעיים חיברו את המצודה עם הר הבית. גובה המגדלים 50 אמה (כ-25 מטרים) פרט למגדל הדרום מזרחי שגובהו כשבעים אמה (כ-35 מטרים). המצודה נקראה על שם פטרונו הפוליטי של הורדוס – מרקוס אנטוניוס. חשיבותה של המצודה במקום גבוה השולט על הר הבית מוצאת את ביטויה במילים של יוספוס פלביוס: .
יוספוס מתאר את המצודה במילים אלו:
המצודה שימשה את הרומאים להשגיח על אזור הר הבית, ושהה בה חיל מצב רומאי.
יש המזהים את המצודה כמקום בו נשפט ישו, ולפיכך כתחנה הראשונה בארבע עשרה תחנות הצלב מהן מורכבת הוויה דולורוזה, היא "דרך הייסורים" שעבר ישו ממשפטו ועד לקבורתו. על פי אלו, "מרצפת האבנים" או ה"גובתא" המוזכרת בבשורה על-פי יוחנן בברית החדשה () היא מצודת אנטוניה.